خليل رضا 1990-جي ايل يانوارين 29-دک – 40 ايلليک ادبي-بديعي ياراديجيليغي دؤورونده اؤز اثرلريني "خليل خليلوو" ،"خليل خليل‌بيلي" ،"خليل اودسئور" ،"خليل رضا" تخلوصلري ايله چاپ ائتديرميشدي. "خليل رضا اولوتورک" تخلوصو ايسه شاعيرين کئچديگي موباريزه يولونون، ادبي-معنوي آختاريشلاري‌نین منطيقي نتيجه‌سي ايدي. شاعير عؤمرونون سون ايللرينده، دؤرد ايل بئش آي، 22 گون – 1994-جو ايل اييون آيي‌نین ييرمي ايکيسينه‌دک، دونياسيني دييشن گونه‌دک يازديغي شئعیرلرده و نشر ائتديرديگي کيتابلاردا خليل رضا اولوتورک ايمضاسيني قويموشدور. شاعيرين وفاتيندان سونرا، اونون عؤمور-گون يولداشي، وفادار فرنگيز خانيم ييرمي عصرين آخيرلاريندان بو گونه‌دک خليل رضا‌نین شئعیرلريني، گونده‌ليکلريني و ترجومه‌لريني ساهمانا ساليب سانباللي کيتاب حاليندا خليل رضا اولوتورک ايمضاسي ايله نشر ائتديرمکده‌دير. او، خليل رضا‌نین ياريمچيق ايشلريني – "ايشيق اوزو گؤرمه‌ين کولّ حاليندا قالميش اثرلريني" نشر ائتديرمکله "اونونلا نفس آلير" ،اونو ياشادير، اونو اؤلمزليگی، ابديته قوووشدورور.